شكرا جزيلا لك أختي شمس الدنى على الطريقة الرائعة لطهي لحم الراس بصراحة أنا ما كنتش كنحمل نشم ريحتو ملي كنت كنتوحم بولدي وكل عيد كنهز ليه الهم ملي شفت الوصفة ديالك عجباتني حيث فيها السمن و البصلةو.............. يعني مغاديش تبقى الريحة ديالو مجهدة المهم جربتها أو صدق زوين او بنين بزاف ما شبعتش منو الله يجازيك بخير غادي نبقى دائما نديرها. شكرا أختي نرمين على المرور الطريقة اللي درت هي: وضعت لحم الراس فالكوكوط درت فوق منو بصلة كبيرة صاينة قبيطة ديال الربيع شوية السمن شوية زيت العود أنا زدت حتى الثومة صاينة ملح إبزار تحميرة درت ليه القياس ديال الماء اللي يطيب فيه و سديت الكوكوط حتى حسيت بيه طاب حليت عليه و زدت الكمون والقزبر مطحون وشوية الخل وخليتو فوق نار مهيلة حتى تشحر أنا خليت الكوكوط محلولة باش جاني محمر والحمد لله جا بنين.كنشكر الأخت شمس الدنى على هاد الوصفة.